டாம் குரூஸ்

நான்காம் தாமஸ் குரூஸ் மபோதர் (Thomas Cruise Mapother IV பிறப்பு: சூலை 3,1962 ) ஓர் அமெரிக்க நடிகரும் தயாரிப்பாளரரும் ஆவார். ஹாலிவுட்டின் சிறந்த ஆளுமைகளில் ஒருவராகக் கருதப்படும் இவர், நான்கு அகாதமி விருதுகளுக்கான பரிந்துரைகளைத் தவிர, கவுரவ பாம் டி 'ஓர் மற்றும் மூன்று கோல்டன் குளோப் விருதுகள் உட்பட பல்வேறு பாராட்டுக்களைப் பெற்றுள்ளார். இவரது திரைப்படங்கள் வட அமெரிக்காவில் 5 பில்லியன் டாலருக்கு அதிகமாகவும், உலகளவில் 12 பில்லியன் டாலர்களுக்கு அதிகமாகவும் வசூலித்துள்ளன, இதனால் இவர் அனைத்துக் காலத்திலும் அதிக வருமானம் ஈட்டிய நடிகர்களில் ஒருவராக உள்ளார். குரூஸ் தொடர்ச்சியாக $100 மில்லியன் வசூல் செய்த திரைப்படங்களுக்கான கின்னஸ் உலக சாதனை படைத்துள்ளார், இது 2012 முதல் 2018 வரையிலான காலகட்டத்தில் சாதிக்கப்பட்டது. இவர், தொடர்ந்து உலகின் அதிக சம்பளம் வாங்கும் நடிகர்களில் ஒருவராக உள்ளார்.

குரூஸ், டாப் கன் திரைப்படத்தினைத் தொடர்ந்து மார்ட்டின் ஸ்கோர்செஸியின் தி கலர் ஆஃப் மணி (1986) திரைப்படத்தில் நடித்தார். இது அதே ஆண்டு வெளிவந்தது, இந்தத் திரைப்படத்தில் பால் நியூமனுடன் இணை சேர்ந்து நடித்தார். இவரது நடிப்பிற்காகப் பாராட்டினைப் பெற்றார்.

1988 ஆம் ஆண்டில், க்ரூஸ் காக்டெய்ல் என்ற படத்தில் நடித்தார், இது வணிக ரீதியில் வெற்றி பெற்றது, ஆனால் கலவையான விமர்சனங்களைப் பெற்றது. இவரது நடிப்பு மோசமான நடிகருக்கான ராஸ்ஸி விருது பரிந்துரைக்கப்பட்டது. அந்த ஆண்டின் பிற்பகுதியில் இவர் டஸ்டின் ஹாஃப்மேனுடன் பாரி லெவின்சனின் ரெய்ன் மேன் படத்தில் நடித்தார், இது சிறந்த திரைப்படத்திற்கான அகாடமி விருதை வென்றது.

ஆரம்பகால வாழ்க்கை மற்றும் கல்வி 
குரூஸ் சூலை 3,1962 இல்  நியூயார்க்கின் சிராகூசில்  மின் பொறியாளர் தாமஸ் குரூஸ்மபோதர் III (1934-1984) மற்றும் சிறப்புக் கல்வி ஆசிரியர் மேரி லீ (née Pfiffer′ 1936-2017) ஆகியோருக்கு மகனாகப் பிறந்தார். இவரது பெற்றோர் இருவரும் கென்டக்கியின் லூயிஸ்வில்லியைச் சேர்ந்தவர்கள், மேலும் ஆங்கிலம், ஜெர்மன், ஐரிய வம்சாவளியைச் சேர்ந்தவர்களாவர். குரூஸுக்கு லீ ஆன், மரியன் மற்றும் காஸ் என்ற மூன்று சகோதரிகள் உள்ளனர். இவரது உறவினர்களில் ஒருவரான வில்லியம் மபோதரும் ஒரு நடிகரவார், இவர் குரூசுடன் ஐந்து படங்களில் தோன்றியுள்ளார். கத்தோலிக்கப் பிண்னனியில் வறுமையாக வாழ்ந்தார். இவர் தனது தந்தையை "குழப்பமான வணிகர்", தனது குழந்தைகளை அடிக்கும் "கொடுமைக்காரன்", "கோழை" என்று விவரித்தார். குரூசின் உயிரியல் தந்தை 1984 இல் புற்றுநோயால் இறந்தார்.

தொழில் வாழ்க்கை

1980களில் 
தனது 18 ஆம் வயதில், தனது தாய் மற்றும் மாற்றாந்தாய் தந்தையின் ஒப்புதலோடு குரூஸ் நடிப்புத் தொழிலைத் தொடர நியூயார்க் நகரத்திற்குக் குடிபெயர்ந்தார். நியூயார்க்கில் பணியாளாகப் பணியாற்றிய பிறகு, தொலைக்காட்சியில் நடிக்க லாஸ் ஏஞ்சல்ஸ் சென்றார். இவர் சி. ஏ. ஏ உடன் கையெழுத்திட்டு திரைப்படங்களில் நடிக்கத் தொடங்கினார். 1981 ஆம் ஆண்டு வெளியான எண்ட்லெஸ் லவ் என்ற திரைப்படத்தில் ஒரு சிறிய பகுதியாக அறிமுகமானார், அதைத் தொடர்ந்து அந்த ஆண்டின் பிற்பகுதியில் டேப்ஸ் என்ற திரைப்படத்தில் இராணுவ அகாதமி மாணவராக ஒரு முக்கிய துணை வேடத்தில் நடித்தார். குரூஸ் முதலில் ஒரு பின்னணி நடிகராக தோன்றவிருந்தார், ஆனால் இயக்குநர் ஹரோல்ட் பெக்கருக்கு இவரது நடைப்புத் திறன் மீது ஏற்பட்ட ஆர்வம் காரணமாக இவரது கதாப்பாத்திரம் விரிவுபடுத்தப்பட்டது. 1983 ஆம் ஆண்டில், பிரான்சிஸ் போர்டு கபேல குரூயிசு தி அவுட்சைடர்ஸ் திரைப்படத்தின் குழும நடிகர்களில் குரூஸ் ஒரு பகுதியாக இருந்தார். அதே ஆண்டு இவர் ஆல் தி ரைட் மூவ்ஸ் மற்றும் ரிஸ்கி பிசினஸ் ஆகிய திரைப்படங்களில் தோன்றினார்.1985 இல் வெளியான ரிட்லி சுகாட் திரைப்படமான லெஜெண்டிலும் கதாநாயகனாக நடித்தார். 1986 ஆம் ஆண்டின் டாப் கன் மூலம், சூப்பர் ஸ்டாராக அறியப்பட்டார்.

சொந்த வாழ்க்கை 
குரூஸ் தனது பெரும்பாலான நேரத்தை கலிபோர்னியாவின் பெவர்லி ஹில்ஸ், புளோரிடாவின் கிளியர்வாட்டர் மற்றும் இங்கிலாந்தின் தெற்கில் உள்ள வீடு ஆகியவற்றில் கழித்தார். அங்கு குரூஸ் மத்திய லண்டன், டுல்விச், கிழக்கு கிரின்ஸ்டெட், மற்றும் பிக்ஜின் ஹில் போன்ற பல்வேறு இடங்களில் வசித்து வருகிறார். 1980களில், லிசா கில்பர்ட், ரெபேக்கா டி மோர்னே, பட்டி சியால்பா, செர் ஆகியோருடன் குரூஸ் உறவு நிலையில் இருந்தார்.

மேற்கோள்கள்

வெளியிணைப்புகள் 

 
 
 
 
 மாட் லாயர் பேட்டியின் எழுத்து வடிவம்
 ரோலிங் ஸ்டோன் பேட்டி: "தி பேஷன் ஆப் தி குரூஸ்"; 08/11/04 
 ராட்டன் டொமாட்டோஸில் டாம் குரூஸ் 

அமெரிக்க ஆண் திரைப்பட நடிகர்கள்
1962 பிறப்புகள்
வாழும் நபர்கள்
அமெரிக்கத் திரைப்படத் தயாரிப்பாளர்கள்
சாடர்ன் விருது பெற்றவர்கள்
ஆங்கில அமெரிக்கர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்